# Ντανιέλ Ορτέγα

| Ντανιέλ Ορτέγκα |
| --- |
|  |
| Γενικές πληροφορίες |
| Όνομα στη μητρική γλώσσα | José Daniel Ortega Saavedra (Ισπανικά)  |
| Προφορά |  |
| Γέννηση | 11  Νοεμβρίου 1945 Λα Λιμπερτάδ |
| Κατοικία | Colonia el Carmen |
| Χώρα πολιτογράφησης | Νικαράγουα |
| Θρησκεία | μη ασκούμενος Καθολικός |
| Εκπαίδευση και γλώσσες |
| Μητρική γλώσσα | Ισπανικά |
| Ομιλούμενες γλώσσες | Ισπανικά Αγγλικά |
| Σπουδές | Ρωσικό Πανεπιστήμιο της Φιλίας των Λαών |
| Πληροφορίες ασχολίας |
| Ιδιότητα | πολιτικός συγγραφέας επαναστάτης |
| Περίοδος ακμής | 1963 |
| Πολιτική τοποθέτηση |
| Πολιτικό κόμμα/Κίνημα | Εθνικό Απελευθερωτικό Μέτωπο των Σαντινίστας |
| Ποινική κατάσταση |
| Κατηγορίες εγκλήματος | ληστεία τράπεζας |
| Οικογένεια |
| Σύζυγος | Ροσάριο Μουρίγιο (από 1978) |
| Τέκνα | Zoilamérica Ortega Murillo, Camila Ortega Murillo Juan Carlos Ortega Murillo |
| Αδέλφια | Camilo Ortega Humberto Ortega |
| Στρατιωτική σταδιοδρομία |
| Πόλεμοι/μάχες | Επανάσταση της Νικαράγουας |
| Αξιώματα και βραβεύσεις |
| Αξίωμα | Πρόεδρος της Νικαράγουας (1985–1990) Πρόεδρος της Νικαράγουας (2007–2025) Πρόεδρος της Νικαράγουας (από 2025) |
| Βραβεύσεις | Τάγμα της Φιλίας (2015) Τάγμα του Ηλίου του Περού Εθνικό Τάγμα Χοσέ Μαρτί τάγμα του Σαχμπαατάρ (1983) Order of Honor and Glory First Class Τάγμα του Ουατσαμόνγκα βραβείο Καντάφι Τάγμα του Αουγκούστο Σέζαρ Σαρντίνο Orden de la Independencia Cultural Rubén Darío Τάγμα της Τιμής και της Δόξας |
| Υπογραφή |
|  |
|  Σχετικά πολυμέσα |
|

Ο **Ντανιέλ Ορτέγα** (Daniel Ortega, ισπ.  προφορά ΔΦΑ: [xo̞ˈse̞ ðaˈnje̞l o̞rˈte̞ɣa saˈβe̞ðɾa], γεννηθείς το 1945), είναι Νικαραγουανός πολιτικός και δικτάτορας. Συμπρόεδρος της Νικαράγουας από τις 30 Ιανουαρίου 2025, μαζί με τη σύζυγό του, Ροσάριο Μουρίγιο. Ήταν ο 54ος και 58ος πρόεδρος της χώρας του την περίοδο 1985-90 και ξανά από το 2007 έως το 2025.

## Πρώτα χρόνια

Γεννήθηκε στις 11 Νοεμβρίου 1945 στη Λα Λιμπερτάδ. Το πλήρες όνομά του είναι *Χοσέ Δανιέλ Ορτέγα Σααβέδρα*. ,Συνελήφθη για πρώτη φορά από το καθεστώς όταν ήταν 15 ετών. Μέλος των Σαντινίστας από το 1963, για την κοινωνική του δράση φυλακίστηκε το 1967. Εκπαιδεύτηκε στο αντάρτικο στην Κούβα και συνέβαλε στην ανάπτυξη του κινήματος κατά του καθεστώτος της χώρας του και στις εξεγέρσεις και ταραχές των ετών 1978 και 1979.

## Πολιτική καριέρα

Εξελέγη για πρώτη φορά πρόεδρος με το κόμμα των Σαντινίστας, τον Νοέμβριο του 1984, με ποσοστό 63% των ψήφων και ανέλαβε καθήκοντα στις 10 Ιανουαρίου 1985. Τον διαδέχθηκε το 1990 η Βιολέτα Τσαμόρο, πρώην εταίρος του στην κυβέρνηση.

### Δεύτερη προεδρία 2007-σήμερα

Ο Ορτέγα εξελέγη ξανά, στις εκλογές που διεξήχθησαν στις 5 Νοεμβρίου 2006, με ποσοστό 38,07%. Δεύτερος ήταν με ποσοστό 33%, ο Εδουάρδο Μοντεαλέγρε της Εθνικής Συμμαχίας της Νικαράγουας (ALN).

Στις παράλληλες βουλευτικές εκλογές, το Εθνικό Απελευθερωτικό Μέτωπο των Σαντινίστας (FSLN) κέρδισε περίπου 40,22%, μπροστά από την Εθνική Συμμαχία της Νικαράγουας (ALN) του Εδουάρδο Μοντεαλέγρε με 30,30%, το Θεσμικό Φιλελεύθερο Κόμμα (PLC) του Χοσέ Ρίσο με 22%, το Ανανεωτικό Κίνημα των Σαντινίστας (MRS) του Εδμούνδο Χαρκίν με 6,67% και τη Συμμαχία για την Αλλαγή (AC) του Εδέν Παστόρα με 0,4%. Ο Ορτέγα ορκίστηκε πρόεδρος για δεύτερη φορά στις 10 Ιανουαρίου του 2007.

Ο Ορτέγα παρέμεινε πρόεδρος κερδίζοντας και τις προεδρικές εκλογές που έγιναν το 2011, λαμβάνοντας ποσοστό 62,46%.

Στις εκλογές που διενεργήθηκαν τον Νοέμβριο του 2016, ο Ορτέγα επανεξελέγη με ποσοστό 72,44% των ψήφων.

Η κυβέρνηση του Ορτέγκα έχει κατηγορηθεί τα τελευταία έτη για δικτατορικές και αντιδημοκρατικές τάσεις και συσσώρευση της εξουσίας στα χέρια της, μέσω του στενού ελέγχου των μέσων μαζικής ενημέρωσης. Τον Απρίλιο του 2018 ξέσπασαν διαδηλώσεις εναντίον της κυβέρνησής του, στις οποίες απάντησε με μεγάλη σκληρότητα. Περίπου 500 άτομα σκοτώθηκαν, 2.800 τραυματίστηκαν και χιλιάδες συνελήφθησαν, με τις διαδηλώσεις αυτές να είναι οι μεγαλύτερες στη Νικαράγουα από τις εξεγέρσεις των ετών 1978 και 1979. Ο Ορτέγκα κήρυξε παράνομες τις διαδηλώσεις τον Σεπτέμβριο του 2018. Η Διεθνής Αμνηστία, η Ενδοαμερικανική Επιτροπή για τα Ανθρώπινα Δικαιώματα και ο Οργανισμός Αμερικανικών Κρατών ανέφεραν ότι η κυβέρνηση του Ορτέγκα επιδόθηκε σε βίαιη κατάπνιξη των διαδηλώσεων.

Τον Νοέμβριο του 2021, ο Ντάνιελ Ορτέγκα επανεξελέγη για τέταρτη πενταετή θητεία με 75% των ψήφων, σύμφωνα με τα πρώτα μερικά επίσημα αποτελέσματα που δημοσίευσε το Ανώτατο Εκλογικό Συμβούλιο.

## Παραπομπές